laion/Wikipedia-Exotic huggingface dataset:
צדיק דאנון

הרב צדיק דאנון (בסרבו-קרואטית: Cadik Danon‏; 20 באפריל 1918, סרייבו, האימפריה האוסטרו-הונגרית – 2 במרץ 2005, בלגרד, סרביה ומונטנגרו) היה הרב הראשי של יהודי יוגוסלביה בין 1972–1998, ודיפלומט יוגוסלבי. צדיק דאנון נולד בסרייבו לדניאל וגראצייה. נצר לרב משה דאנון שכיהן כרב הראשי של יהודי סרייבו בשנים 1815–1830 וקבור בסטולאץ. רכש השכלה יסודית בטראווניק. בין השנים 1932–1937 למד בסמינר התאולוגי היהודי בסרייבו בהנהלת מוריץ לוי. לאחר סמיכתו לרבנות כיהן במספר משרות הוראה בקרב קהילות קוסובסקה מיטרוביצה, פרישטינה וספליט. במהלך מלחמת העולם השנייה, לאחר הפלישה ליוגוסלביה הצטרף צדיק דאנון לכוחות הפרטיזנים של טיטו. באפריל 1942 נלכד בידי כוחות צבא איטלקיים ונכלא במחנה מעצר באיטליה. דאנון נמלט ממחנה המעצר והצטרף לכוחות המחתרת האיטלקית. מרבית בני משפחתו נספו בשואת יהודי יוגוסלביה ורק 2 מאחיותיו ניצלו. ב-1947 שב ליוגוסלביה ועד 1950 כיהן במספר משרות רבנות. ב-1950 הצטרף לשירות הדיפלומטי היוגוסלבי ובין 1953–1970 כיהן כראש מחלקת המדינות הנורדיות. בין 1968–1970 כיהן כממונה על היחסים בשגרירות יוגוסלביה בשוודיה. ב-1972 לאחר פרישתו משירות החוץ היוגוסלבי מונה לרב הראשי של יהודי יוגוסלביה וכיהן במשרתו עד 1998. כתב מספר ספרי הלכה, פולקלור והיסטוריה של יהודי יוגוסלביה. הלך לעולמו בבלגרד ב-2005 והוא בן 86. בתו דניאלה דאנון מכהנת כמנכל"ית הקהילה היהודית בבלגרד (2022). נאוה כהן, בלגרד: רב יחיד ביוגוסלאוויה, מעריב, 6 בספטמבר 1985 צדיק דאנון, ‏ZBIRKA POJMOVA IZ JUDAIZMA, בלגרד, 1996, באתר savezjos.org (בסרבית) צדיק דאנון, באתר ארגון הפרטיזנים לוחמי המחתרות והגטאות חוה פנחס-כהן, בלגרד – העיר יפה­­­­­­­ ועל דניאלה שחתמה חוזה עם אלוהים, באתר havapinhascohen Jevrejski Srednji Teoloski Seminar U Sarajevu 1928 1941, באתר elmundosefarad (בסרבו-קרואטית). צדיק דאנון-תקציר ביוגרפי, באתר elmundosefarad (בסרבו-קרואטית).
עמק למאניס

עמק למאניס (באנגלית: Lemanis Valley) הוא עמק שאינו מכוסה קרח, הנמצא בין עמק איטונה ועמק לינדום ברכס בריטניה שבאנטארקטיקה. בפתח העמק מצויה שלוחה של קרחון הת'רטון. העמק מצוי 13 קילומטרים מערבית- צפון מערבית מפסגת דריק. העמק ממוקם בגובה של 1,227 מטרים מעל פני הים. שמו של העמק ניתן לו על ידי משלחת החקר הגאולוגית של אוניברסיטת ואיקטו מוואיקטו שבניו זילנד, אשר חקרה את האזור בין השנים 1979 – 1978 בפיקודו של מייקל סלבי. העמק נקרא על שמה של המצודה הרומית שהיה בבריטניה הרומית פורטוס למאניס (בדומה לאתרים רבים אחרים ברכס בריטניה שנקראים על שם אתרים בבריטניה הרומית).   עמק לאמניס באתר הסקר הגאולוגי של ארצות הברית עמק למאניס באתר הגאזט האנטארקטי המשווה SCAR של ממשלת אוסטרליה מפת אזור עמק למאניס מידע גאוגרפי והיסטורי מידע גאוגרפי
אדריכלות ישראלית (כתב עת)

אדריכלות ישראלית (באנגלית Architecture of Israel – AI) הוא כתב עת ישראלי דו-לשוני העוסק באדריכלות, עיצוב וסביבה, ומתפרסם כל שלושה חודשים. כתב העת יצא לראשונה בינואר 1988. מטרות כתב העת כפי שמוצהר באתר האינטרנט שלו: "לקדם אדריכלות יצירתית, ישימה - מודעת אקלים וסביבה", והוא מהווה במה למקומה של האדריכלות הישראלית בקונטקסט הבינלאומי. האתר ממומן ממכירת גיליונות ומנויים ומפרסומות בתחום האדריכלות והעיצוב. כתב העת מקיים מדי שנה תחרות בינלאומית בשיתוף האיחוד האירופאי בישראל, תחת הכותרת "פרויקט השנה" – Project of the Year. חבר השופטים בתחרות זו מורכב מאנשי אקדמיה בנושא ואדריכלים. בכתב העת מספר מדורים קבועים: חומר למחשבה העוסק בהשפעת תחומי חיים אחרים על האדריכלות. סקרנות מדור החדשות העוסק בסיקור אירועים, תחרויות ותערוכות. ראיונות עם אדריכלים ישראליים ובינלאומיים. בית העונה המביא ראיית עולם אחרת על נושא המגורים. אורח העונה המתמקד בכתבת פרופיל על אדריכל נבחר. אדריכלים מספרים המספק מבט על סיפורי מאחורי הקלעים של מבנים ידועים. עורך ראשי: אדריכל דר' עמי רן מנהלת המערכת: רחל בן-אהרון. ברבעון כמה כותבים שכיחים, כגון דר' הילית מזור ושירה שנטון וכותבים משתנים אחרים. על פי אתר כתב העת, חברי המועצה הם: פרופ' טיגרן האס (Tigran Haas), סטוקהולם, העוסק בתכנון אורבני וסביבתי פרופ' רבקה אוקסמן מהפקולטה לארכיטקטורה ובינוי ערים בטכניון חיפה. פרופ' בן-עמי טורקניץ', ברזיל אדריכל אוסוולדו סתיו אדריכל רוני זייברט. פרופ' יצחק מאיר, המחלקה לאדם במדבר במכון לחקר המדבר של אוניברסיטת בן-גוריון בשדה בוקר פרופ' יאשה גרובמן, דיקן הפקולטה לאדריכלות ותכנון ערים, הטכניון חיפה. אדריכלות עיצוב פנים ארכיון אדריכלות ישראל אדריכלות ישראלית בניין ודיור מדיה וקבצים בנושא אדריכלות ישראלית בוויקישיתוף אתר האינטרנט הרשמי של אדריכלות ישראלית אתר כתב העת, לשונית "אודות" לדוגמה, פרויקט 2018-1019 ראו לדוגמה הכרזה על הזוכים באחת התחרויות ראו גיליון לדוגמה מס' 108 לדוגמה מגיליון מס' 101 על פי אתר כתב העת פרטי עיסוקיו של האס פרטים אודותיו פרטים אודותיו מאתר חברת האדריכלות שלו פרטיו באתר האוניברסיטה
השושלת הטימורית

השושלת הטימורית מיסודו של טימור לנג שלטה על אימפריה גדולה אשר התקיימה בין 1370 לבין 1506. האימפריה הטימורית שכנה בחלק מרכזי הדרום-מערבי של יבשת אסיה והשתרעה מהודו ועד גאורגיה. האימפריה נוסדה על ידי הכובש המונגולו-טורקי הגדול טימור לנג יליד העיר שאחריסאבז אשר כבש את מרבית שטחי מרכז ודרום-מערב אסיה ושלט באימפריה מ-1370 ועד מותו בפברואר 1405. ערך מורחב – טימור לנג האימפריה החלה לקרום עור וגידים לאחר שטימור החל לנצח את נסיכי האזור בו גדל ועבר להילחם בשבטים השכנים. כושר ההנהגה הצבאי שלו החל לבלוט יותר ויותר ושאיפותיו משכו אותו להילחם מעבר למולדתו וההתרחבות הטריטוריאלית שלו לא פסקה. טימור, הכובש הגדול, הרחיב את כיבושיו לכל עבר בצפון הוא הגיע עד מוסקבה, בדרום כבש את שטחי אפגניסטן ופקיסטן של ימינו, ובמערב הוא כבש את איראן, בגדאד, כורדיסטן, סוריה ואנטוליה תוך ניצחון על באיזיט הראשון סולטאן האימפריה העות'מאנית. את מותו מצא הכובש הגדול בפברואר 1405 בשנות השישים לחייו במהלך מסע המלחמה נגד סין, כאשר בדרך לשם הוא חלה בשפעת ומת. האימפריה שלו התפרשה מנהר הוולגה, והמפרץ הפרסי ועד נהר האינדוס התחלקה בשנת 1406 ואולם לפני מותו הוא מינה את נכדו פיר מוחמד כיורש העצר שלו, אבל זה נפטר זמן קצר לאחר סבו ב-1406. את מושכות השלטון לקח בנו של טימור מיראן שאה אבל גם הוא נפטר ב-1407. בנו הצעיר ביותר של טימור והיחיד שנשאר בחיים שאה רוח' לקח את השלטון ושלט באימפריה עד מותו ב-1447. בתקופת עלייתה של האימפריה הגיעה לשיאה טכניקת שימוש בצבע בארכיטקטורה. הטימורים בנו בתקופה זו מבנים מפוארים רבים, בעיקר למטרות הנצחה ודת, במגוון ערים, ובעיקר סמרקנד והראת. כאשר תפס שאה רוח' את השלטון, הוא העביר את העיר הבירה מסמרקנד להראת. בנו הבכור אולוג בג מונה למושל סמרקנד ואילו בנו הצעיר בייסונקור שירת כווזיר בבירה החדשה. בשנת 1449 נרצח אולוג בג על ידי בנו עבד א-לטיף וזה מת בשנת 1450. אבו סעיד נכדו של מיראן שאה שלט בטראנסאוקסאניה, אפגניסטן וצפון פרס. השליט החשוב האחרון של האימפריה הטימורית היה חוסיין באיקרא (מת ב-1506). כוחה של השושלת הטימורית במרכז אסיה הגיעה לסופה עם הופעתם של האוזבקים, השבטים הטורקים מהצפון. האוזבקים בראשותו של מוחמד שייבני כבשו את סמרקנד מידי באבור (צאצא של טימור) בשנת 1500 ושוב בשנת 1505. בשנת 1507 נכבשה הראת. בשנת 1527 ייסד באבור את הבסיס עליו תקום האימפריה המוגולית. טימור לנג - 1370–1405 פיר מוחמד בן ג'האנגיר - 1405–1407 (אנ') ח'ליל סולטאן - 1405–1409 (אנ') שאהרוח' - 1405–1447 (אנ') אולוג בג - 1447–1449 עבדול לטיף מירזא - 1449–1450 (טרנסאוקסניה) עבדאללה מירזא - 1450–1451 (טרנסאוקסניה) סולטאן מוחמד בן בייסונקור - 1447–1451 (הראת) אבו אל-קאסם באבור מירזא - 1451–1457 (הראת) סולטאן אחמד מירזא - 1469–1494 (בוח'ארה) סולטאן מחמוד מירזא - 1469–1495 (בלח') מירזא שאה מחמוד - 1457 אבראהים מירזא - 1457–1459 אבו סעיד מירזא - 1451–1469 סולטאן חוסיין באיקרא - 1469; 1470–1506 יאדגאר מוחמד מירזא - 1470 (6 שבועות) בדיע א-זמאן מירזא - 1506–1507 הפלישות הטימוריות לגאורגיה בוכרה אק קויונלו מדיה וקבצים בנושא השושלת הטימורית בוויקישיתוף אמנות אסלאמית - התקופה הטימורית והמונגולית, באתר אנציקלופדיה בריטניקה
אגם גאן

האם התכוונתם ל... אגם גאן (מישיגן, בארי) – אגם במחוז בארי, במדינת מישיגן שבארצות הברית אגם גאן (מישיגן, מייסון) – אגם במחוז מייסון, במדינת מישיגן שבארצות הברית אגם גאן (קולומביה הבריטית) – אגם בפרובינציית קולומביה הבריטית שבקנדה (האגם מכונה "אגם גאן הגדול") אגם לאג'וי – אגם בפרובינציית קולומביה הבריטית, המכונה "אגם גאן הקטן"
ג'ומה אוריס

ג'ומה אוריס עבדאללה (1933–2001) היה קצין צבא אוגנדי ושר ממשלה תחת הדיקטטורה של אידי אמין. לאחר שברח מארצו במלחמת אוגנדה-טנזניה, הוא הפך למנהיג חזית הגדה המערבית של הנילוס (WNBF), קבוצת מורדים שפעלה באזור תת-הנילוס המערבי באוגנדה במהלך שנות התשעים. ג'ומה אוריס עבדאללה נולד וגדל באוגנדה. הוא רכש השכלה מינימלית בלבד, ובסופו של דבר התגייס לצבא אוגנדה. לאחר ההפיכה הצבאית באוגנדה (1971) הפך לאלוף-משנה, הוא הפך לאחת הדמויות המובילות בממשלתו של אידי אמין. לראשונה התמנה לשר חוץ ממלא מקום, ומונה לשר חוץ מלא ב־25 במאי 1975. הוא נשאר בתפקיד זה עד 1978, עד 1979 מונה לשר למשאבי בעלי חיים. ברח מאוגנדה לסודאן בתחילת 1979 מעט לפני נפילת ממשלת אמין במלחמת אוגנדה–טנזניה, והצליח לקחת עמו 3,000 ראש בקר. הוא המשיך להצטרף לכוחות המזוינים הסודאנים כשכיר חרב, והיה גם חבר בצבא הלאומי באוגנדה לשעבר, קבוצת מורדים פרו-אמין שנלחמה במלחמת בוש אוגנדה. בסוף שנות השמונים ותחילת שנות התשעים ג'וזף קוני, מנהיג קבוצת המורדים הידועה כ"צבא ההתנגדות של האל" טען שהוא מוחזק ברוחו של ג'ומה אוריס. נראה שהוא לא היה מודע לכך שאוריס עדיין חי - דבר שגילה כששני הגברים נפגשו בסופו של דבר. אוריס הקים את צבא המורדים שלו בשם "חזית הגדה המערבית של הנילוס המערבי" (WNBF) בשנת 1994. אף שהוקם בזאיר בברכתו של מובוטו ססה סקו, הקבוצה נתמכה ברובה על ידי ממשלת סודאן, מכיוון שמשטרו של מובוטו כבר היה בירידה סופנית בנקודה זו. ה-WNBF נלחם על פרישתו של אזור תת-הנילוס המערבי או על השבתו של אידי אמין כנשיא אוגנדה. אוריס הצליח להשיג תמיכה בצפון אוגנדה על ידי ניצול המתחים האתניים והיעדר הזדמנויות הפיתוח באזור, והציע למתגייסים כסף פוטנציאלי בתמורה להצטרפות ל-WNBF בעודו מבצע התקוממות נגד ממשלת אוגנדה, אוריס ככל הנראה ביצע הפרות זכויות אדם על ידי נטיעת מוקשים בניסיונות מארב. הוא גם נלחם עם חסידיו במלחמת האזרחים הסודאנית השנייה בצד ממשלת סודאן. במארס 1997, ה-WNBF ובעלות בריתה ספגו תבוסה כבדה כאשר מורדים של ה-SPLA הדרום-סודנים דרסו את בסיסיהם בזאיר ובסודאן, ואז ארבו לכוחותיהם הנסוגים ליד יי במהלך "מבצע הרעם". אוריס נפצע קשה במהלך קרב זה, ו-WNBF נהרס כמעט לחלוטין. מרבית לוחמי ה-WNBF, כולל סגן מפקד עבדולאף טיואה, נהרגו או נפלו בשבי. אוריס ושרידי המיליציה שלו ברחו לאחר מכן לג'ובה. מכאן ואילך, ה-WNBF הפסיק לתפקד ככוח לוחם. בסוף 1999, סבל משבץ מוחי והיה מרותק למיטתו, מצבו החמיר בתחילת 2001, והוא נפטר בג'ובה או בח'רטום במרץ 2001. הופצו דיווחים קודמים שלפיהם נהרג בקרב עם כוחות ההגנה של עמי אוגנדה. אוריס נקבר בסודאן. ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
אגם גאן (קולומביה הבריטית)

אגם גאן (באנגלית: Gun Lake או Gunn Lake) המכונה גם אגם גאן הגדול (באנגלית: Big Gun Lake) הוא אגם בפרובינציית קולומביה הבריטית שבקנדה. אורכו של האגם כ־10 קילומטרים, עומקו המקסימלי 103 מטרים, עומקו הממוצע של האגם 88 מטרים, ופני האגם מצויים בגובה של 890 מטרים מעל פני הים. האגם ממוקם דרומית־מזרחית מרכס לקי. האגם נשפך לנחל גאן, יובל של הנהר ברידג'. אגם לאג'ויי הסמוך (המצוי מדרום־מערב לאגם גאן) מכונה "אגם גאן הקטן", ושני האגמים יחד מכונים "אגמי גאן" (Gun Lakes). האגם מוקף יערות צפצפה קנדית וצפצפה רעדנית. האגם הוא אתר תיירות ונופש. סביב האגם בין עצי היער נחבאים בקתות נופש. בחלקו הצפוני של האגם אזור טבע מוגן. יתר חלקי האגם הם אתר דיג פופולרי, וכן אתרי שחייה, שייט בקאנו, סקי מים ונסיעה באופנועי ים. כמו כן, במערב האגם מצוי אתר מחנאות פופולרי. אגם גאן באתר הרשמי של ממשלת קולומביה הבריטית מידע גאוגרפי על אגם גאן, ומפה טופוגרפית של אזור האגם תיאור אגם גאן מפת אזור אגם גאן מידע גאוגרפי על אגם גאן תיירות באזור אגם גאן
יחסי אלבניה – הממלכה המאוחדת

יחסי אלבניה–הממלכה המאוחדת הם היחסים הנוכחיים וההיסטוריים של אלבניה והממלכה המאוחדת. שתי המדינות כוננו קשרים דיפלומטיים לראשונה בשנת 1922, היחסים נותקו בשנת 1939 למשך 51 שנה, וכוננו מחדש ב-29 במאי 1991. המדינות הן חברות נאט"ו, וכחברת האיחוד האירופי, בריטניה תמכה בצירוף אלבניה לאיחוד האירופי. צבאות אלבניה והממלכה המאוחדת שיתפו פעולה פעמים רבות, כולל תרגילים צבאיים שנערכו ב-2013 ו-2014. בתרגיל אריה האלבני בשנת 2013 היו מעורבים כמעט 1,000 נחתים ו-HMS Bulwark בהגנתה. בתרגיל אריה האלבני בשנת 2014, 600 נחתים ביקרו באלבניה. ב-2016, בערל 1,500 אנשי צבא מבריטניה הצטרפו לכוחות אלבנים בפעילות גופנית בתרגיל אריה האלבני. אלבניה מחזיקה בבריטניה שגרירות בלונדון ו-3 קונסוליות בגלאזגו, מילטון קינס ואוקספורד. מאידך, בריטניה מחזיקה באלבניה שגרירות בטירנה בלבד. מדיה וקבצים בנושא יחסי אלבניה – הממלכה המאוחדת בוויקישיתוף http://www.ambasadat.gov.al/united-kingdom/en/bilateral-relations "UK supports Albania in EU, but the reforms should be irreversible". gov.uk (באנגלית). 6 באוקטובר 2015. {{cite web}}: (עזרה) "Royal Marines begin exercise Albanian Lion". UK Ministry of Defence. 28 באוגוסט 2013. נבדק ב-14 במאי 2016. {{cite web}}: (עזרה) "Royal Marines launch final assualt [sic] on exercise Albanian Lion". UK Ministry of Defence. 17 בספטמבר 2014. נבדק ב-14 במאי 2016. {{cite web}}: (עזרה) "1,500 UK maritime forces take part in exercise with Albania". royalnavy.mod.uk (באנגלית). 10 באוקטובר 2016. {{cite web}}: (עזרה) אתר על יחסי מדינות
כפר טבי

כפר טבי הוא שמה של עיירה יהודית חשובה מתקופת המשנה והתלמוד תחומי העיר לוד, כיום באתרו של מושב כפר דניאל. משמעות השם "טבי" בארמית היא -טוֹבִים; צְבָאִים העיירה נזכרת מספר פעמים במקורות חז"ל בקשר לדור חכמי יבנה, ובפרט רבי אליעזר ורבי עקיבא, ומצוין כי שכנה בסמוך ממזרח לעיר לוד. בכפר טבי החזיק רבי אליעזר בן הורקנוס בכרם. בתוספתא ובתלמוד הבבלי מובא מעשה, לפיו ביקש רבי אליעזר להפקיר כרם זה לעניים על מנת שיוכלו להעלות את בציר נטע רבעי לירושלים, בהתאם להלכה לפיה בתחום שמירושלים עד לוד במערב יש להעלות את הפירות עצמם לירושלים, אולם רבי יוחנן בן זכאי פטר אותו מכך הואיל וכבר נחרב הבית: ”כרם רבעי היה לו לרבי אליעזר במזרח לוד בצד כפר טבי ובקש להפקירו לעניים, אמרו לו תלמידיו רבי כבר נמנו עליך חבריך והתירוהו”. כפר טבי נזכרת גם בתלמוד הירושלמי לעניין אפשרות כי פוסק הלכה יפסוק על פי דעת הרוב ובניגוד לעמדתו, וזאת אגב מעשה שאירע ביחס לגלוסקמה מלאת עצמות מכפר טבי שהובאה לבית הכנסת בלוד, ורבי עקיבא וחכמים נדרשו לשאלה האם יש בה משום טומאת אוהל: ”מעשה שהביאו קופה מליאה עצמות מכפר טבי והניחוה באוויר בית הכנסת בלוד, ונכנס תודרוס הרופא ונכנסו כל הרופאים עמו, אמר תודרוס הרופא אין כאן שדרה ממת אחד ולא גולגולת ממת אחד. אמרו הואיל ויש כאן מטהרין ויש כאן מטמאין נעמוד על המניין, התחילו מרבי עקיבה וטיהר, אמרו לו הואיל והיית מטמא וטיהרת - טהור”. במפת מידבא מהתקופה הביזנטית מצוין בסמוך ללוד, בכיוון דרום מזרח, יישוב בשם עין טבה (ENETABA). באופן מסורתי, זוהה כפר טבי עם ח'רבת כפרטא, הנמצאת בסמוך לכביש מס' 1, בין המושב משמר איילון ובין קיבוץ שעלבים (במפות - "חרבת כפר טוב"). על סמך כתבי הקדש עות'מאנים מהמאה ה-16, המבחינים בין כפרטא לבין כפר טאב, ועדותו של קלרמון גנו בן המאה ה-19, זוהה האתר מחדש עם ח'רבת כפר טאב הסמוכה, שלימים הוקם עליה כפר דניאל. זאב וילנאי, אריאל – אנציקלופדיה לידיעת ארץ ישראל, עמ' 3747, הערכים "כפר טבי" ו"כפר טוב". המעשה בכרם שבכפר טבי בפירוש שטיינזלץ. תוספתא, מעשר שני, ה, י. תלמוד בבלי, מסכת ראש השנה, דף ל"א, עמוד ב'. תלמוד בבלי, מסכת ביצה, דף ה', עמוד א'. תלמוד ירושלמי, מסכת ברכות, פרק א', הלכה א'. רועי מרום, כתבי הֶ קדש מהתקופה הממלוכית־עות'מאנית כמקור למחקר גאוגרפי־היסטורי: וקפית ח'אצכי סולטאן (1552 לסה"נ), אופקים לגאוגרפיה 103-104, 2023, עמ' 13 ערך זה הוא קצרמר בנושא יישובים בישראל ובנושא תולדות עם ישראל. אתם מוזמנים לתרום לוויקיפדיה ולהרחיב אותו.
איווט ניקול בראון

איווט ניקול בראון (באנגלית: Yvette Nicole Brown; נולדה ב-12 באוגוסט 1971) היא שחקנית, מדבבת, קומיקאית ומנחת טלוויזיה אמריקאית. היא גילמה את שירלי בנט בסדרה "קומיוניטי" ואת הלן דובואה בסדרות "דרייק וג'וש" ו"ויקטוריוס". בראון נולדה ב-איסט קליבלנד(אנ'), אוהיו. היא סיימה את לימודיה בבית הספר התיכון Warrensville Heights בשנת 1989. בראון הופיעה לראשונה בפרסומות לפני שהחלה לשחק בסדרות טלוויזיה. היא הופיעה בסדרות כגון טירוף בבית(אנ'), מלקולם באמצע, כל כך רייבן, והגרסה האמריקאית של המשרד. היא שיחקה את מנהלת בתי הקולנוע הלן דובואה בסיטקום דרייק וג'וש של ניקלודיאון ושבה לשחק דמות זו בפרק של העונה השנייה של "ויקטוריוס". היא גם דיבבה את קוקי בסדרה כלבי מכלאה. בשנת 2009 בראון החלה לככב כשירלי בנט בסדרה הקומית קומיוניטי. ב־30 בספטמבר 2014 הודיעה שהיא תעזוב את התוכנית אחרי חמש עונות על מנת לטפל באביה החולה. בראון הופיעה בפרקים של Thrilling Adventure Hour בתור "The Troubleshooter" בסדרת הניצוצות נבדה, מרשל על מאדים. בשנת 2014 דווח כי בראון אמורה לחזור לסדרות ברשת האמריקאית USA (ערוץ טלוויזיה). זמן קצר לאחר שעזבה את קומיוניטי, הדמות של דני, אותה גילמה בסיטקום של רשת CBS, "הזוג המוזר", הפכה לדמות קבועה. היא גם הייתה אורחת קבועה ב-Talking Dead של AMC. היא מארחת נכון לעכשיו את סדרת הקוספליי Cosplay Melee של ערוץ Syfy. ביולי 2018, החליפה בראון באופן זמני את כריס הארדוויק כמארחת של Talking Dead. בשנת 2019 כתבה בראון את הקומדיה הרומנטית Always A Bridesmaid. בסרט מככבים ג'ורדן קאלוויי ו-Javicia Leslie. בשנת 2021 השתתפה בסרט "החבובות: האחוזה הרדופה" שעלה בדיסני+, כמו כן החלה לדבב בסדרה "צוות תרנגול". מדיה וקבצים בנושא איווט ניקול בראון בוויקישיתוף אתר האינטרנט הרשמי של איווט ניקול בראון (באנגלית) איווט ניקול בראון, ברשת החברתית אקס (טוויטר) איווט ניקול בראון, ברשת החברתית אינסטגרם איווט ניקול בראון, במסד הנתונים הקולנועיים IMDb (באנגלית) איווט ניקול בראון, באתר AllMovie (באנגלית) איווט ניקול בראון, באתר Rotten Tomatoes (באנגלית) איווט ניקול בראון, במסד הנתונים הקולנועיים KinoPoisk (ברוסית) איווט ניקול בראון, באתר MusicBrainz (באנגלית) איווט ניקול בראון, באתר Songkick (באנגלית) איווט ניקול בראון, ברשת החברתית אקס (טוויטר) איווט ניקול בראון, ברשת החברתית אינסטגרם "איווט ניקול בראון", במסד הנתונים הקולנועיים IMDb (באנגלית) "איווט ניקול בראון", באתר Rotten Tomatoes (באנגלית) "2011 Gracie Awards Winners". Alliance for Women in Media. אורכב מ-המקור ב-6 באוקטובר 2014. נבדק ב-2 באוקטובר 2014. {{cite web}}: (עזרה) "Yvette Nicole Brown". Behind The Voice Actors. נבדק ב-15 בספטמבר 2017. {{cite web}}: (עזרה)
יחסי אוסטריה–הוותיקן

יחסי אוסטריה–הוותיקן הם יחסי החוץ המתקיימים בין רפובליקת אוסטריה לכס הקדוש. מבחינה היסטורית הוותיקן קיים יחסי חוץ דרך נונציוס, והחזיק נונציו אפוסטולי לאוסטריה, עוד מתקופת ממלכת הבסבורג. ב-18 באוגוסט 1855, פרנץ יוזף הראשון, קיסר אוסטריה כינס קונקורדט עם האפיפיור פיוס התשיעי. אוסטריה החזיקה בזכות הטלת וטו על בחירת האפיפיור, אולם זכות זו בוטלה על ידי פיוס העשירי בשנת 1903, לאחר שאוסטריה הטילה וטו על בחירתו של מריאנו רמפולה כאפיפיור. ב-5 ביוני 1933, חתמה הממשלה הפדרלית תחת הקנצלר אנגלברט דולפוס עם האפיפיור פיוס האחד עשר על קונקורדט חדש, אשר חיזק שוב את כוחה של הכנסייה הקתולית באוסטריה ואף קיבל מעמד חוקתי חלקי במהלך האשרור הרשמי בשנת 1934. המשך קיומו לאחר 1945 היה שנוי במחלוקת בתחילה, אך בשנת 1957 הוכר על ידי הממשלה הפדרלית, כך שהוא באופן רשמי עדיין בתוקף כיום. עם זאת הקונקורדטים הבאים (1960 ו-1962) תיקנו הוראות חשובות ביחס לנישואין אזרחיים והלאמת הקרן הדתית. מכיוון שבאוסטריה הפרדה קפדנית בענייני דת ומדינה, כמו גם חופש אמונה והגדרה עצמית מלאה בענייני אמונה (אם הם נשארים בגבולות החוק) קיימים הסכמים עם כנסיות וחברות דתיות - פרט לפיקוח העקרוני של משרד התרבות והכלכלה - רק בענייני משפט ציבורי כמו חינוך דתי, סובסידיות לצדקה, ייצוג בתקשורת לשירותים ציבוריים וכדומה. הקונקורדט של שנת 1933 לא הוביל בטווח הארוך לחזוק כוחה של הקתוליות, אלא לסובלנות ביחסי הרפובליקה של אוסטריה כלפי הדתות והזרמים השונים, על ידי השפעה מודאלית. אוסטריה מחזיקה שגרירות בוותיקן. הכס הקדוש מחזיק באוסטריה נונציו אפוסטולי בווינה. מדיה וקבצים בנושא יחסי אוסטריה–הוותיקן בוויקישיתוף אתר על יחסי מדינות
קאצ'ו א פפה

קאצ'ו א פפה (מאיטלקית: Cacio e Pepe, מילולית: "גבינה ופלפל") הוא מאכל פסטה מהמטבח האיטלקי, המזוהה עם מחוז לאציו והעיר רומא. פירוש השם הוא "גבינה ופלפל" בכמה ניבים איטלקיים מרכזיים. כפי שהשם מרמז, מרכיבי המנה פשוטים מאוד וכוללים פלפל שחור, גבינת פקורינו רומנו מגוררת וספגטי או טונרלי, השם המקובל בלאציו לספגטי אלה קיטרה - צורת פסטה ארוכה ומרובעת שנוצרת בעזר מכשיר שנקרא גיטרה. כשמכינים את המנה נותרים מעט ממי הבישול החמים עם הפסטה: החום ממיס את הגבינה, ואילו העמילנים במים עוזרים לכבוש את הפלפל והגבינה לפסטה. בטוסקנה נהוג להכין לפעמים את המנה עם פיצ'י - צורת פסטה ארוכה ועבה אופיינית לטוסקנה שניתן לתאר כספגטי מרודדים ידנית. Boni, Ada (1983) [1930]. La Cucina Romana (באיטלקית). Roma: Newton Compton Editori. המטבח האיטלקי אטריות אל דנטה מדיה וקבצים בנושא קאצ'ו א פפה בוויקישיתוף חיים כהן, חיים כהן נלחם במחסור בעגבניות, באתר ynet, 1 באוקטובר 2015 עמרי פולק, פסטה ב-15 דקות עבודה: קצ'יו א פפה, באתר הארץ, 23 בפברואר 2017 פסטה ברוטב גבינה ופלפל - וואלה!|מתכון מאת: עז תלם, מערכת וואלה! NEWS ספגטי קצ'ו אה פפה - אתר Mako‏, 28 באוקטובר 2018 Cacio e pepe: Italy's beloved 3-ingredient pasta dish - מאתר ה-BBC Boni (1930), p. 46 "Cacio e Pepe"
יחסי ברזיל–הולנד

יחסי ברזיל–הולנד הם היחסים הדיפלומטיים שבין הרפובליקה הפדרלית של ברזיל לבין ממלכת ארצות השפלה. היחסים הדיפלומטיים הרשמיים שבין הרפובליקה הפדרלית של ברזיל לבין ממלכת ארצות השפלה הם יחסים דיפלומטיים מלאים. במהלך המאה השבע עשרה החלו ליישב בהדרגה הולנדים את ברזיל, באותה התקופה מספרם עמד על עשרות אלפים, אך בהדרגה ירד. בשנות החמישים של המאה העשרים עלה מספר ההולנדים–ברזילאים בחזרה ועומד על מספר אלפים. הולנד מיוצגת בברזיל בדרג השגרירות באמצעות שגרירות רשמית שהיא מחזיקה בברזיליה, בירת המדינה. הולנד מיוצגת בברזיל גם בדרג הקונסולרי באמצעות שתים עשרה קונסוליות בערים: בלם, קוריטיבה, פורטלזה, מנאוס, נאטאל, פורטו אלגרה, רסיפה, ריו דה ז'ניירו, סלבדור (ברזיל), סנטוס, סאו פאולו, וויטוריה. ברזיל מיוצגת בהולנד בדרג השגרירות באמצעות שגרירות רשמית שהיא מחזיקה בהאג. ברזיל מיוצגת בהולנד גם בדרג הקונסולרי באמצעות שתי קונסוליות שהיא מחזיקה בערים אמסטרדם, ורוטרדם. מדיה וקבצים בנושא יחסי ברזיל–הולנד בוויקישיתוף EMBASSY OF THE NETHERLANDS IN BRASILIA, BRAZIL CONSULATE OF THE NETHERLANDS IN BELEM, BRAZIL CONSULATE OF THE NETHERLANDS IN CURITIBA, BRAZIL CONSULATE OF THE NETHERLANDS IN FORTALEZA, BRAZIL CONSULATE OF THE NETHERLANDS IN MANAUS, BRAZIL CONSULATE OF THE NETHERLANDS IN NATAL, BRAZIL CONSULATE OF THE NETHERLANDS IN PORTO ALEGRE, BRAZIL CONSULATE OF THE NETHERLANDS IN RECIFE, BRAZIL CONSULATE GENERAL OF THE NETHERLANDS IN RIO DE JANEIRO, BRAZIL CONSULATE OF THE NETHERLANDS IN SALVADOR, BRAZIL CONSULATE OF THE NETHERLANDS IN SANTOS, BRAZIL CONSULATE GENERAL OF THE NETHERLANDS IN SAO PAULO, BRAZIL CONSULATE OF THE NETHERLANDS IN VITORIA, BRAZIL EMBASSY OF BRAZIL IN THE HAGUE, NETHERLANDS CONSULATE GENERAL OF BRAZIL IN AMSTERDAM, NETHERLANDS CONSULATE GENERAL OF BRAZIL IN ROTTERDAM, NETHERLANDS
להרגיש בבית

להרגיש בבית (בקוריאנית: 빈집, בליטון הקוריאני המחודש: Bin-jip; משמעות שם זה היא בית ריק; באנגלית: 3-Iron) הוא סרט דרום קוריאני-יפני מסוגות הדרמה הרומנטית והפשע משנת 2004 שבוים והופק על ידי קים קי-דוק. עלילת הסרט מתמקדת במערכת היחסים שבין אדם הפורץ לבתים שבעליהם נעדרים מהם ומתגורר בהם עד לשובם, לבין אישה מוכה. הסרט מתאפיין בהיעדר דיאלוגים בין שתי הדמויות הראשיות. טאה-סוק הוא אדם בודד המתנייד באמצעות אופנועו ומחפש אחר דירות שבעליהן אינם שוהים בהן. כשהוא מאתר כאלו, הוא פורץ את מנעולי דלתותיהן, נכנס פנימה ושוהה בהן במשך תקופת היעדרות בעלי הבית. במהלך שהותו מכבס הפורץ את בגדי הבעלים ומתקן את מכשירי החשמל התקולים שלהם, על פי רוב, בעת שבנגן התקליטורים של הבעלים מתנגן השיר "גאפסה" של נטשה אטלס. כמו כן, הוא אוכל מהאוכל הנמצא בדירות ולובש את בגדי בעליהן. כאשר הוא פורץ לבית גדול מסוים, צופה בו אשה מוכה בשם סון-הווה. טאה-סוק עוזב את הבית אחרי שנוצר קשר עין בינו לבין סון-הווה, אך אז הוא מחליט לשוב לשם. הוא מבחין בהתעללות שחווה האשה מצד בעלה ומושך את תשומת ליבו על ידי כך שהוא משחק גולף בחצר הבית. הוא מכה את הבעל באמצעות כדורי גולף שהוא מיידה בו ולאחר מכן עוזב את המקום יחד עם האשה. הזוג מתחיל לפתח מערכת יחסים שקטה, והם עוברים מדירה לדירה באותה מתכונת שבה נהג טאה-סוק עד עתה. בעת שהם שוהים באחת מהדירות, לאחר שהם שתו לשכרה, הם מתגלים על ידי בעלי הבית ששבו באותו הזמן, כאשר הם ישנים במיטותיהם ולבושים בפיג'מותיהם. בהמשך, הם נכנסים לתסבוכת עם החוק כאשר הם פורצים לביתו של קשיש שמת לבדו. בעת שהם פועלים לקברו בצורה ראויה, בנו של המת נכנס לדירה יחד עם אשתו ואלו מאשימים את זוג הפורצים בהריגה. הפורץ והפורצת נחקרים במשטרה, אך שניהם שומרים על שתיקה מוחלטת. מחקירת האירוע עולה כי אף חפץ לא נגנב מהבתים שבהם שהה הזוג, וכן שהקשיש מת מסרטן הריאה. בעלה של סון-הווה, הטוען שהיא נחטפה על ידי טאה-סוק מגיע לקחתה הביתה, ומשחד את השוטר הממונה על החקירה על מנת שיאפשר לו להכותו באמצעות כדורי גולף. בסופו של דבר תוקף הנחקר את קצין המשטרה וכתוצאה מכך נשלח לכלא. שם, הוא מתאמן במשחק גולף דמיוני, עם כדורים ומקל דמיוניים, ומפתח את כישוריו להתגנבות ולהסתתרות, תוך כדי שהוא מתסכל את סוהר תאו עקב הצלחתו להישאר מעבר לטווח ראייתו. אחרי שטאה-סוק משתחרר מהכלא, הוא חובר מחדש לסון-הווה בביתה, תוך שהוא משתמש בכישוריו כדי לחמוק מגילוי על ידי בעלה. הוא עומד מאחוריו ומבצע יחד עמו את תנועותיו, ואפילו מצליח לנשק את האשה מעבר לכתפו של הבעל (תמונת עטיפת הסרט). בסצנה, נראית סון-הווה אומרת "אני אוהבת אותך" לבעלה, אך למעשה האמירה מכוונת לטאה-סוק הניצב מאחוריו. הבעל עוזב לנסיעת עסקים נוספת והאשה מתחבקת עם טאה-סוק. טאה-סוק - ג'ה-הי (אנ') סון-הווה - לי סאונג-יאון (אנ') בעלה של סון-הווה - צ'וי ג'יונג-הו הבלש צ'ו - ג'ו ג'ין-מו הקצין לי - פארק דונג-ג'ין מין-קיו - קוון היוק-הו "להרגיש בבית", במסד הנתונים הקולנועיים IMDb (באנגלית) "להרגיש בבית", באתר נטפליקס "להרגיש בבית", באתר AllMovie (באנגלית) "להרגיש בבית", באתר Rotten Tomatoes (באנגלית) "להרגיש בבית", באתר Box Office Mojo (באנגלית) "להרגיש בבית", באתר Metacritic (באנגלית) "להרגיש בבית", באתר אידיבי "להרגיש בבית", תסריט הסרט באתר Scripts.com (באנגלית) "להרגיש בבית", במסד הנתונים הקולנועיים KinoPoisk (ברוסית) להרגיש בבית - ביקורת קולנוע, באתר uri.mitkadem.co.il 3-Iron (2004) Movie Review | BeyondHollywood.com | Asian, Foreign, Horror, and Genre Movie Reviews and News, web.archive.org, ‏2008-06-17 עין הדג | להרגיש בבית, באתר www.fisheye.co.il